**Jūrmalas domes**

**jaunatnes lietu konsultatīvās komisijas**

**SĒDES PROTOKOLS**

# **2024. gada 12. jūnijā Nr. 4.1.1.-10/24/1**

Trešdiena

Jūrmalā, Mazā Nometņu ielā 1

# **Sēde sasaukta plkst. 14:00**

# **Sēde atklāta plkst. 14:00**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

|  |
| --- |
| Jekaterina Milberga, Zanda Riteniece, Estere Felicita Žukovska, Agnese Miltiņa, Linda Pūdane, Ingrīda Misūna, Ivita Salmane |

**Sēdē piedalās komisijas locekļi:**

|  |
| --- |
| Edgars Bērziņš, Evija Majore, Jānis Rāfelds, Irēna Kausiniece, Rita Orlova, Jeļena Lazda, Edīte Kalniņa, Valdis Garoza |

**Sēdē nepiedalās komisijas locekļi:**

**Sēdē piedalās:** Laura Grubauma

#

**Darba kārtība:**

1. Par Izglītības un zinātnes ministrijas (IZM) jaunatnes politikas kvalitātes mērījuma rīku;
2. Darbs grupās;
3. Par digitālā darba ar jaunatni attīstīšanu;
4. Jūrmalas Jauniešu domes ziņojums.

**Solvita Vigule** uzrunā klātesošos un iepazīstina ar darba kārtību.

1. **IZM jaunatnes politikas kvalitātes mērījuma rīks**

**Solvita Vigule** pastāsta par Izglītības Ministrijas kvalitātes mērījuma rīku, kura testēšanā piedalās Jaunatnes iniciatīvu centrs.

1. **Darbs grupās**

**Linda Pūdāne** uzrunā klātesošos uzrakstīt, kādas problēmas ir jauniešu vidū un kādi varētu būt risinājumi. Apkopo uzrakstīto.

*Komentāri:*

**Ingrīda Misūna**: “Nometnes ir par maz, it īpaši tiem, kas nav spējīgi samaksāt. Būtu vērtīgi atdot kādu pašvaldības īpašuma jauniešiem un iedot viņiem finansējumu labiekārtošanai. Ja jaunietis pats iekārtos, tad arī būs ieinteresēts rūpēties.”

**Jekaterina Milberga**: “Mēs esam saņēmuši finansējumu Ezera ielas labiekārtošanai.”

**Ingrīda Misūna**: “Par nometnēm, tās kuras bija no Labklājības pārvaldes un Eiropas finansētas - paredzētas bērniem no nelabvēlīgam ģimenēm. Vadītāja, kura organizēja tās, šobrīd turpina piedāvāt dalību nometnēs par samaksu. Ir tādi, kuri var samaksāt, bet izpaliek citi. Vecāki zvana un jautā, ko bērnam darīt trīs mēnešus.”

**Agnese Miltiņa**: “Somijā pie visām pašvaldības aktivitātēm piesaista jauniešus un prasa viņu viedokļus. Mūsu iedzīvotāju iniciatīvu projektos varētu iesaistīt jauniešus vērtēšanā.”

**Estere Felicita Žukovska**: “Jauniešu domē paliek arī vairāk cilvēku, kuri varētu iesaistīties ideju apspriedē. Aiciniet un mēs nāksim.”

**Solvita Vigule**: “Vēlos pastāstīt par to, kas būs aktuāls pie atbalsta jaunajām ģimenēm. Ir apstiprināts JIC telpu nomas cenrādis. Viena no sadarbībām, kura sāksies no jūlija ir PEP mammas iniciatīva, kas grib pulcināt jaunās mammas šeit no rītiem ar mazulīši un runāt par jauno ģimeņu aktualitātēm.”

**Linda Pūdāne** lūdz komisijai piedāvāt digitālos risinājumus izvirzītajām problēmām. Apkopo risinājumus.

*Komentāri:*

**Zanda Riteniece**: “Ko varētu darīt tiešsaistēs konsultācijās?”

**Solvita Vigule**: “Piemēram, tagad JIC tika nodrošinātas karjeras konsultācijas, kur varēja izvēlēties – klātienē vai tiešsaistē. Atsaucība diemžēl nebija tik augsta ne vienā, ne otrā formātā.”

1. **Digitālā darba ar jaunatni sistēmas attīstības pašvaldībās**

**Solvita Vigule** pastāsta par projektu “Digitālā darba ar jaunatni sistēmas attīstība pašvaldībās” mācībām, kur piedalījās Jūrmalas valstspilsētas pašvaldības delegācija.

*Komentāri:*

**Estere Felicita Žukovska:** “Jaunieši kalendāra sistēmā varēs izdomāt kodu vārdu, kas patiesībā var nozīmēt ko pavisam citu.”

**Linda Pūdāne:** “Mēs neplānojam pārbaudīt, ko tieši viņi pulcējoties dara, bet noteikti izskatīsim, kas ir uzrakstīts.”

**Estere Felicita Žukovska:** “Arī jāveic dziļas sarunas ar jauniešiem, vai piedāvātais saturs tiešām atbilst jauniešu interesēm. Visiem ir dažāda uztvere. Piemēram, es nezinu nevienu *TikTok* deju un skatos video katru dienu, man šī platforma ir vieta, kur es atrodu domubiedrus un ziņas.”

**Linda Pūdāne:** “Šobrīd redzamais ir tikai reprezentatīvs materiāls, lai pastāstītu par ideju kā tādu.”

**Jekaterina Milberga**: “*Tik Tok* tur ir integrēts, jo tomēr daudzi jaunieši to izmanto. Piemēram, ja jaunietis runā un uzdod jautājumus mākslīgam intelektam, tad beigās pienākas kāds bonuss, kā *Tik Tok* deja vai video par tavu tēmu.”

**Estere Felicita Žukovska:** “Tas būtu ļoti grūti.”

**Jekaterina Milberga**: “Tas nav obligāti *Tik Tok*, tas var būt arī Imanta Ziedoņa dzejolis. Tev patīk kāds viņa dzejolis un Tu prasi noskaitīt kādu.”

**Estere Felicita Žukovska**: “Es baidos par to, lai izveidotais tēls nebūtu vienveidīgs. Jā, ir forši, ka viņam ir dažādi aspekti un tēmas, bet jaunieši nav vienādi, mums nav darba varbūt, bet ir savas intereses un hobiji. Tāpēc tādu vienu personu nevar uztaisīt, jo diez vai tādu uztaisītu arī pieaugušiem cilvēkiem.”

**Solvita Vigule**: “Visiem neizpatiks, bet šīs hologrammas funkcija informēt klases skolās par to, kas ir Jauniešu centrs, kādas aktivitātes piedāvājam. Šobrīd ir svarīgi saprast no jauniešiem, vai šī pamatideja varētu strādāt.”

**Jekaterina Milberga**: “Mums ir jāzina vai šis der, ja nē, tad ir jāmeklē citi varianti, kas visdrīzāk būs saistīti ar digitālām ierīcēm. Mēs negribētu iet uz to, ka sapērkam datorus vai brilles, tādējādi veicinot jauniešu atkarības no digitālās vides. Runājām ar citām pašvaldībām, ka ir būtiski, lai jaunieši nepavadītu laiku tikai ierīcēs.”

**Zanda Riteniece**: “Jā, man ir pieredze ar visādām tehnoloģijām, kur pēc brīža interese pazūd.”

**Linda Pūdāne:** “Tas ir risks, jo projekta aktivitātēm jāilgst vismaz trīs gadus.”

**Solvita Vigule**: “Vēl pie digitālā vēstnieka funkcijām bija ideja par interešu izglītības pulciņu vadīšanu, kā piemēram, jogas vai zumbas. Vēstniekā var integrēt vairākas funkcijas.”

**Agnese Miltiņa**: “Jāpiestrādā pie tā, ko katru reizi jaunu viņš dara, lai neapniktu.”

**Jekaterina Milberga**: “Varbūt sakumā viņš tikai teiks “Čau, mani sauc...” un paprasa piereģistrēties un pasaka, ka šodien notiek dejas otrajā stāvā. Varbūt šis būs vienīgais, ko varēsim pa šo naudu uztaisīt. Ideja ir tāda, ka viņam ir vairākas funkcijas, kuras varēs attīstīt. Pašlaik neviens nav pateicis cik tas maksātu, bet es ticu, ka tas ir iespējams.”

**Estere Felicita Žukovska:** “Galvenais viņu nepadarīt stereotipisku un negaidīt no jauniešiem lielu pārsteigumu par hologrammu un mākslīgo intelektu, jo viņiem tas nav jaunums, daudzi jau izmanto chat GPT vai mākslīgu intelektu lietotnēs.”

**Jekaterina Milberga**: “Tas pats chat GPT gan maksas, gan bezmaksas attīstās. Biju nesen “Tech Girls” konferencē, kur stāstīja, ka jau pus gada laikā ir būtiski attīstījies. Mēs tagad domājām par to, kā jauniešus ieinteresēt.”

**Agnese Miltiņa:** “Šī būtu laba sadarbība ar “Tech girls”.”

**Estere Felicita Žukovska**: “Forši, ka ir vēlme darīt lielas lietas, bet jādomā arī par mazām lietām, piemēram, *Canva*, jo jaunieši nepirks pro-versiju. Vai kādu citu aplikāciju, kas atvieglotu darbu.”

**Jekaterina Milberga**: “Ir jāraksta saraksti un jāiesniedz. Piemēram, pati biju mācībās, tad konkrētu rīku iesniedzu atbildīgajiem un varēja nopirkt.”

**Zanda Riteniece:** “Kāds ir šis hologrammas mērķis?”

**Linda Pūdāne:** “Informēt.”

**Jekaterina Milberga**: “Sasniegt lielāku jauniešu skaitu. Ja, piemēram, būs lielāka interese Lielupē, tad turpmāk tur varētu būt JIC filiāle.”

**Agnese Miltiņa:** “Jā, šeit ir jāpadomā par ko tieši informēsiet un stāstīsiet.”

**Jekaterina Milberga**: “Šim projektam ir mērķis ir sasniegt noteiktus procentus no jauniešu skaita Jūrmalā.”

**Agnese Miltiņa:**  “Kāds ir tas kritērijs, ka jaunietis ir sasniegts.”

**Jekaterina Milberga**: “Tie, kas piedalījās pasākumā.”

**Ingrīda Misūna:** “Nav arī mazsvarīgi, ka jaunietis arī atgriezās.”

1. **Jūrmalas Jauniešu domes ziņojums**

**Estere Felicita Žukovska** prezentē Jauniešu domes sasnigto šajā gadā, kāds ir plāns uz nākotni un identificētās šī brīža jauniešu problēmas Jūrmalā.

*Komentāri:*

**Solvita Vigule:** “Varbūt mūzikas skolu uzrunāt uz uzstāšanos jūsu pasākumā?”

**Estere Felicita Žukovska:** “Jau rakstījām un diemžēl nevarēs piedalīties. Mēs arī rakstām mazāk zināmiem mūziķiem.”

**Agnese Miltiņa:** “Tā ideja pasaku ballei ir sapazināt jauniešus savā starpā no dažādiem novadiem?”

**Estere Felicita Žukovska:** “Jā un parādīt, ka var būt netradicionāla veida izklaide.”

*Nobeigums*

**Solvita Vigul**e noslēdz sēdi.

Sēde noslēgta plkst. 16.00

Sēdi vadīja S. Vigule

Sēdi protokolēja S.A. Lode

2024.gada 12. jūnijā